|  |  |  |
| --- | --- | --- |
| HRVGRB | **REPUBLIKA HRVATSKA**  **G R A D Z A G R E B** |  |

na temelju članka 41. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) i članka 5. Odluke o nadoknadi troškova nastalih zbog prilagodbe novom modelu sakupljanja komunalnog otpada (Službeni glasnik Grada Zagreba 42/23)

o b j a v lj u j e

|  |
| --- |
| **JAVNI POZIV**  **za dostavu dokumentacije kojom se dokazuje ispunjavanje uvjeta za nadoknadu troškova suvlasnicima višestambenih zgrada nastalih zbog prilagodbe novom modelu sakupljanja komunalnog otpada** |

|  |
| --- |
| **I. PREDMET I TRAJANJE JAVNOG POZIVA** |

Predmet ovog javnog poziva je nadoknada troškova suvlasnicima višestambenih zgrada nastalih zbog prilagodbe novom modelu sakupljanja komunalnog otpada propisanog Odlukom o načinu pružanja javne usluge sakupljanja komunalnog otpada na području Grada Zagreba (Službeni glasnik Grada Zagreba 7/22, 19/22 i 33/22), a sve sukladno Odluci o nadoknadi troškova nastalih zbog prilagodbe novom modelu sakupljanja komunalnog otpada (Službeni glasnik Grada Zagreba 42/23; u daljnjem tekstu: Odluka).

Zahtjevi se mogu podnositi do 31.12.2024.

|  |
| --- |
| **II. PRAVO NA NADOKNADU TROŠKOVA** |

Pravo na nadoknadu troškova imaju suvlasnici višestambenih zgrada na području Grada Zagreba koji su nakon 8. ožujka 2022. imali troškove vezane uz:

- izgradnju boksa,

- zatvaranje postojećeg boksa ili zatvaranje vrata smetlarnika,

- ugradnju master cilindara/ključa ili šifrarnika na boks ili na smetlarnik i prilagodbu vrata za šifrarnik.

|  |
| --- |
| **III. IZNOS NADOKADE TROŠKOVA** |

Nadoknada troškova za izgradnju tipskog boksa izgrađenog na površini javne namjene odobravat će se prema dostavljenim računima, a najviše u iznosu:

- do 2.800,00 eura za boks izgrađen prema tipskom projektu NS1,

- do 4.000,00 eura za boks izgrađen prema tipskom projektu NS1-1,

- do 4.000,00 eura za boks izgrađen prema tipskom projektu NS1-2,

- do 4.300,00 eura za boks izgrađen prema tipskom projektu NS2,

- do 6.000,00 eura za boks izgrađen prema tipskom projektu NS3,

- do 7.700,00 eura za boks izgrađen prema tipskom projektu NS4.

Nadoknada troškova za izgradnju tipskog boksa izgrađenog unutar katastarske čestice nekretnine suvlasnika višestambene zgrade odobravat će se prema dostavljenim računima, a iznositi će najviše 75 % od iznosa utvrđenog prema vrsti boksa u stavku 1. ove točke.

Nadoknada troškova za izgradnju netipskog boksa unutar katastarske čestice nekretnine suvlasnika višestambene zgrade izgrađenog do stupanja na snagu Odluke odobravat će se prema dostavljenim računima, a iznositi će najviše 50 % od iznosa utvrđenog prema vrsti boksa (odnosno broju i volumenu spremnika u boksu) u stavku 1. ove točke.

Nadoknada troškova za izgradnju netipskog boksa unutar katastarske čestice nekretnine suvlasnika višestambene zgrade izgrađenog nakon stupanja na snagu ove Odluke odobravat će prema dostavljenim računima samo ako je boks u boji 7016 na RAL ton-karti, a iznositi će najviše 50 % od iznosa utvrđenog prema vrsti boksa (odnosno broju i volumenu spremnika u boksu) u stavku 1. ove točke.

Nadoknada troškova za zatvaranje postojećeg boksa ili smetlarnika odobravat će se do iznosa troška prema dostavljenim računima, a najviše do 300 EUR/m2 površine vrata. Nadoknada troškova za master cilindar (cilindrični uložak prilagođen master ključu Zagrebačkog holdinga d.o.o., Podružnice Čistoća) odobravat će se do 40,00 eura, a za master ključ 6 eura po stanu. Nadoknada troškova za prilagodbu vrata za šifrarnik odobravat će se do 600,00 eura, a za šifrarnik do 60 eura.

\* Pojedini pojmovi u smislu Odluke i ovog Poziva imaju sljedeće značenje:

1. Boks je građevina gotove konstrukcije za smještaj spremnika za komunalni otpad.

2. Tipski boks je boks izgrađen prema tipskom projektu odobrenom od Ministarstava prostornog uređenja, graditeljstva i državne imovine.

3. Netipski boks je boks izgrađen unutar katastarske čestice nekretnine korisnika usluge koji nije izgrađen prema tipskom projektu iz prethodne točke.

4. NS1 je tipski projekt za boks za smještaj četiriju spremnika za otpad dim. 165 x 165 x 195 cm.

5. NS1-1 je tipski projekt za boks za smještaj četiriju spremnika za otpad dim. 315 x 90 x 195 cm.

6. NS1-2 je tipski projekt za boks za smještaj četiriju spremnika za otpad dim. 315 x 90 x 120 cm.

7. NS2 je tipski projekt za boks za smještaj dvaju spremnika za otpad dim. 315 x 165 x 195 cm. 8. NS3 je tipski projekt za boks za smještaj triju spremnika za otpad dim. 470 x 165 x 195 cm. 9. NS4 je tipski projekt za boks za smještaj četiriju spremnika za otpad dim. 625 x 165 x 195 cm.

10. Smetlarnik je prostor u višestambenoj zgradi u kojem se nalaze spremnici za odlaganje otpada.

11. Troškovi su troškovi kupnje materijala i troškovi nastali zbog izvođenja radova (uključujući PDV).

|  |
| --- |
| **IV. POSTUPAK ODOBRAVANJA I DODJELE NADOKNADE TROŠKOVA** |

Zahtjev, s dokumentacijom kojom se dokazuje pravo na nadoknadu troškova suvlasnicima višestambenih zgrada nastalih zbog prilagodbe novom modelu sakupljanja komunalnog otpada, podnosi se Gradskom uredu za gospodarstvo, ekološku održivost i strategijsko planiranje (u daljnjem tekstu: nadležno tijelo) poštom na adresu Trg Stjepana Radića 1, 10000 Zagreb, ili putem pisarnica gradske uprave na obrascu *Zahtjev za nadoknadu troškova suvlasnicima višestambenih zgrada nastalih zbog prilagodbe novom modelu sakupljanja komunalnog otpada* *propisanog Odlukom o načinu pružanja javne usluge sakupljanja komunalnog otpada na području Grada Zagreba* (u daljnjem tekstu: zahtjev) koji se može preuzeti na internetskoj stranici Grada Zagreba: [www.zagreb.hr](http://www.zagreb.hr) i u svim pisarnicama Gradske uprave.

Zahtjev može podnijeti:

- predstavnik suvlasnika ili

- upravitelj zgrade.

Upravitelj zgrade koji u ime i za račun suvlasnika višestambene zgrade podnosi zahtjev mora biti registriran za obavljanje poslova upravljanja stambenim zgradama.

Ako je više zgrada/ulaza koji imaju zasebne račune pričuve imalo troškove iz članka 3. Odluke i točke 2. ovog poziva, predstavnici suvlasnika/upravitelji zgrada moraju dostaviti dokaz koliko su koja zgrada/ulaz podmirili troškova.

Zahtjev obvezno sadrži:

- podatke o predstavniku suvlasnika višestambene zgrade (ime i prezime, adresa, telefon, mobitel, e-mail, broj računa IBAN);

- podatke o upravitelju zgrade (naziv i adresu upravitelja zgrade, izvadak iz sudskog ili obrtnog registra, ime i prezime osobe ovlaštene za zastupanje upravitelja zgrade, telefon, mobitel, e-mail);

- adresu višestambene zgrade čiji suvlasnici koriste spremnik u boksu ili spremniku;

- fotografiju načina prilagodbe i kratki opis;

- presliku međuvlasničkog ugovora;

- presliku rješenje o izgradnji boksa na površini javne namjene (za tipski boks izgrađen na površini javne namjene);

- pozitivno mišljenje Zagrebačkog holdinga d.o.o., Podružnice Čistoća o dostupnosti spremnika prilikom primopredaje otpada (za netipske boksove);

- presliku računa izdanog od strane izvođača;

- presliku računa za kupnju materijala;

- podatke o računu za isplatu nadoknade troškova (presliku ugovora o otvaranju tekućeg računa iz kojeg je vidljiv IBAN ili potvrdu banke o IBAN transakcijskom računu);

- dokaze o načinu raspodjele isplate troškova s računa pričuve ako su više zgrada / ulaza zajednički podmirili troškove prilagodbe iz članka 3. Odluke i stavka 3. ove točke Poziva;

- po potrebi drugu dodatnu dokumentaciju.

Nadležno tijelo utvrdit će potpunost zahtjeva.

Ako se utvrdi da je zahtjev nepotpun, nadležno tijelo će zatražiti će od podnositelja zahtjeva dopunu zahtjeva.

Podnositelj zahtjeva dužan je zahtjev dopuniti u roku od 8 dana od dana dostave poziva za dopunu zahtjeva.

Ako podnositelj zahtjeva u roku od 8 dana od dana dostave poziva za dopunu zahtjeva ne dopuni zahtjev, smatrat će se da je odustao od zahtjeva.

Nadležno tijelo nakon što utvrdi da je zahtjev potpun i pravovremen, kontrolom na licu mjesta utvrđuje usklađenost činjeničnog stanja s podatcima iskazanim u zahtjevu te zaprimljene zahtjeve s dokumentacijom i zapisnik kontrole na licu mjesta prosljeđuje Povjerenstvu iz članka 10. Odluke koje osniva i imenuje gradonačelnik.

Povjerenstvo razmatra zahtjeve i utvrđuje prijedloge popisa višestambenih zgrada kojima će se isplatiti nadoknada troškova nastalih zbog prilagodbe novom modelu sakupljanja komunalnog otpada.

Prijedlog popisa sadrži: adresu višestambene zgrade i iznos naknade troškova.

Gradonačelnik na temelju prijedloga Povjerenstva utvrđuje popise višestambenih zgrada kojima će se nadoknaditi troškovi nastali zbog prilagodbe novom modelu sakupljanja komunalnog otpada.

Popisi iz prethodnog stavka ove točke će se objavljivati na web-stranici Grada Zagreba.

Na navedene popise može se podnijeti prigovor gradonačelniku u roku od 8 dana od dana objave popisa.

O prigovorima odlučuje gradonačelnik zaključkom.

|  |
| --- |
| **V.** **ISPLATA SREDSTAVA** |

Podnositelju zahtjeva kojemu je odobrena nadoknada troškova, sredstva će se uplatiti na račun zajedničke pričuve suvlasnika višestambene zgrade najkasnije u roku od 60 dana od dana utvrđivanja popisa.